Veelek vir skape en beeste in suurgrasveld
Last update: April 3, 2012 09:30:27 AM
F C Hayward
Dit word nie aanbeveel dat dieselfde lek gelyktydig vir sowel skape as beeste gebruik word nie. Die rede hiervoor is dat in so ‘n geval dit me moontlik is om die inname daarvan deur elke betrokke diersoort te bepaal nie. Weens verskillende weigewoontes en behoeftes mag dit gebeur dat of die een of die ander te veel of te min van die lek gaan inneem.
Dieselfde bestanddele kan weliswaar gebruik word vir beide soorte diere, maar die verhouding daarvan in die lek gaan verskil. So byvoorbeeld sal die inname van die lek bepaal word deur die hoeveelheid sout daarin. Die fosforbehoefte van die bees is byvoorbeeld groter as die van die skaap, ensovoorts.
Moontlikhede wat oorweeg kan word om die innames te bepaal is, byvoorbeeld, om die lekbak vir beeste hoër te maak en versperrings voor die lekbak vir skape te plaas sodat die beeste dit nie kan bereik nie.
Die probleem om veelekke te voorsien in moeilik bereikbare terreine, word wel deeglik besef en enige poging in die verband moet die moeite werd wees.
Vir suurgrasveld kan die volgende lekke vir onderskeidelik skape en beeste oorweeg word:
Mieliemeel 10 kg Vismeel 20 kg
Vismeel 15 kg Lusernmeel 30 kg
Lusernmeel 35 kg Melasse 5 kg
Melasse 10 kg Fosfaat 20 kg
Fosfaat 10 kg Sout 25 kg
Sout 20 kg
Die inname moet met die soutkonsentrasie beheer word. In die geval van skape moet die inname ongeveer 100 gm/dag/skaap wees terwyl dit 454 gm/dag/bees moet wees.